《碧山吟社流馨亭落成时中秋后一日》
明代·谈悌

税憩适时暇，胜在城西隅。紫氛霭佛刹，绿柚含华濡。

昔彦丽词藻，往躅何宏舒。蕴藉渍沥液，德辉披琼琚。

亭虚湛丰草，杞棘方芟殳。拘云袭芳若，架虹通游鱼。

良宴溢浩思，醉曳青霞裾。

作者简介：谈悌，字守安，号明阳，江苏无锡人。谈恺之弟。著名明朝文士。县学生，官鸿胪寺序班。